b"\n_START_ARTICLE_\nCenkova\n_START_SECTION_\nGeografija\n_START_PARAGRAPH_\nRasteza se na desni strani ceste ki je speljana po slemenu hriba iz smeri sever-jug._NEWLINE_Na jugu meji na naselje Cerkvenjak, na severu in zahodu na Brengovo, in vzhodu na Cogetince. Cenkovo doma\xc4\x8dini delijo na Cenkovski vrh in kot (skupina kmetij pod vzno\xc5\xbejem hriba).  Na zahodnem pobo\xc4\x8dju hriba so nasajeni vinogradi in nasad viljamovk, na strminah je nekaj me\xc5\xa1anega gozda, v ni\xc5\xbeinah so v ve\xc4\x8dini njive ter nekaj travnikov. Pod pobo\xc4\x8djem hriba izvira manj\xc5\xa1i potok, kateri se izliva v Brengov\xc5\xa1ki potok. Jeseni 2008 je bila dokon\xc4\x8dana in 30. oktobra 2008 odprta Avtocesta A5 skozi ob\xc4\x8dino Cerkvenjak, s katero je dobilo naselje istoimenovani predor dol\xc5\xbeine 360 m in pokriti vkop dol\xc5\xbeine 230 m.\n_START_SECTION_\nIzvor krajevnega imena\n_START_PARAGRAPH_\nKrajevno ime je prevzeto iz nem\xc5\xa1kega Zank, kar je prvotno domnevno vzdevek preperljivemu \xc4\x8dloveku, izpeljan iz nem\xc5\xa1ke besede zanken v pomenu 'prepirati se'. Iz pregla\xc5\xa1ene razli\xc4\x8dice Z\xc3\xa4nk je slovenski priimek Cenko in od tod tudi krajevno ime C\xc3\xa9nkova.V starej\xc5\xa1ih zapisih se naselje omenja pod imenom Izemkomberg in Zainkoskyverch, med vojno se je naselje imenovalo Zenkau."